《寄怀丛桂社中诸子》
明代·梁绍震

惜别春吟少，神交夜梦多。六年三黜后，一日五噫歌。

鸡黍堪同约，羊求可并过。蓬蒿满幽径，其奈美人何。

作者简介：梁绍震，字原东。顺德人。明穆宗隆庆元年（一五六七）举人，五年（一五七一）乙榜。署教淮安，迁守河池，又佐平乐。尝与杨起元、刘克正往来论学。归田后，常与欧大任等结社唱和。有《绪昌堂集》。清康熙《顺德县志》卷七有传。